**ПРАТЕЋИ И СТРУЧНИ ПРОГРАМ**

И овогодишњи стручни пратећи програм Сајма технике највећим делом је посвећен дилемама у погледу могућих праваца техничко-технолошког развоја у различитим привредним секторима.

**Први дан сајма**, у уторак 20. маја, и пре званичног свечаног отварања, почиње "Актуелностима у електротехничкој стандардизацији", у организацији Института за стандардизацију Србије. На истом месту, у Свечаној сали управне зграде, следи "Дан светлосне технике" Српског друштва за осветљење - ДОС.

У међувремену, у **хали 2Ц**, где је организована церемонија свечаног отварања, почиње вођени обилазак поставке **"Играј за човечанство! Наука за све - Иновације мењају свет"**, под покровитељством Владе Србије и ресорног Министарства науке, технолошког развоја и иновација. У истом простору следе панели "Иновације повезују нације" (представљање резултата Анализе иновационог екосистема и компетенција менаџера у организацији Националне алијансе за локални економски развој НАЛЕД, "Иновациона дипломатија - значај промоције и популаризације иновација у земљи и иностранству" те "Индустријски докторати као мост између науке и привреде". Дан завршава Темом "Повежи подршку и знање" (најава менторске подршке у НИО у области трансфера технологије).

**Другог дана сајма**, у среду 21. маја, у Свечаној сали одржава се међународни пословни форум **„Логистика, трговина, инвестиције. Белорусија - кључна тачка за улазак на тржиште ЕАЕС“**, посвећен унапређењу трговинско-економске сарадње између Србије и Белорусије, могућностима за ефикасан улазак на тржиште ЕАЕС преко Белорусије - кључне чланице Савеза, предностима које нуди Great Stone - посебна економска зона са јединственим условима за инвеститоре, модалитетима коришћења “Белоруске универзалне робне берзе” за сигурну и профитабилну трговину, као и другим логистичким, финансијским и правним механизмима који олакшавају пословање на тржишту ЕАЕС, које обухвата 180 милиона потрошача. У раду форума учествују амбасадор амбасадор Белорусије у Србији Сергеј Малиновски, почасни конзули Белорусије, представници банака, логистичких компанија и адвокатских канцеларија и стручњаци за међународну трговину и инвестиције. На истом месту следи презентација фирме АKYTEC, домаћег произвођача опреме за аутоматизацију.

За то време у хали 2Ц одвијају се следећи догађаји: "Стартапи који померају границе – Pitch сесија будућих лидера" (презентација стартапа Shosha Games, Alkonost Team, Unique You Books, SciFari Adventures, Bohemian Pulp); Предавање у области гејминга у организацији 3Латерала; Панел "Убрзаб раст иновација кроз паметан приступ инфраструктури", и предавање на тему "Механизми сарадње академије и привреде - примери праксе у роботици".

У четвртак 22. маја, припада научно-технолошким парковима. Тако, све у хали 2Ц, дан почиње панелом "ЕДИХ - европски дигитални иновациони хабови" у организацији НТП Чачак и НТП Ниш, а наставља се панелом "Технис и иновациона структурау земљи" у организацији НТП Чачак, НТП Ниш, НТП Крагујевац, БИ Крушевац. После презентације "Лаунчер" НТП Ниш следе презентације стартапа НТП Ниш: Herbs and Honey, Wellpet, Горска стража, LavitFlow, Refine, Nexum energy, ArchFix, Techme, Digital Dialogue, Beautiful Minds; 9. Форум напредних технологија "Tech Momentum " (НТП Ниш); те панел o "Регионалним иновационим стартап центрима" (НТП Ниш - РИСЦ Врњачка бања, РИСЦ Горњи Милановац, РИСЦ Нови Пазар, РИСЦ Зубин Поток, РИСЦ Параћин). Дан завршава панелом "AI у пракси - oд теорије до реалних решења" (НТП Ниш).

Последњи дан сајма, петак 23. мај, све у хали 2Ц, почиње панелом са питањем "Када набавка постане препрека - да ли је теже набавити материјале за Р&Д него спровести научно истраживање" (представљање резултата анализа спровођења јавних набавки и увоза предмета неопходних за научноистраживачки рад - мапирање изазова и препоруке за унапређење" у организацији Наледа; наставља се презентацијом стартапа